86. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Φ.2/Υ-146/Ε2/1533 της 26/29  Μαρτ. 1985 (ΦΕΚ Β΄ 165) Απόσπαση σε αναγνωρισμένα σχολεία του Εξωτερικού εκπαιδευτικών λειτουργών Μέσης Τεχνικής Επαγγελματικής Εκπαίδευσης. Η άνω απόφαση κυρώθηκε και έχει ισχύ νόμου από την έκδοση της από το εδάφ. ια άρθρ. 76 Νόμ. 1566/1985, (ΦΕΚ Α΄ 167) (Τόμ. 32, σελ. 116,303). Έχοντας υπόψη: α)Τις διατάξεις του Ν.Δ. 695/1970, όπως έχουν τροποποιηθεί και ισχύουν, με τις οποίες προβλέπεται η απόσπαση Εκπαιδευτικών της Μέσης Γενικής και Δημοτικής Εκπαίδευσης σε αναγνωρισμένα ελληνικά σχολεία του εξωτερικού. β)Την άμεση ανάγκη απόσπασης εκπαιδευτικών και της τεχνικής επαγγελματικής εκπαίδευσης για την πληρέστερη στελέχωση των αναγνωρισμένων ελληνικών σχολείων του εξωτερικού, αποφασίζουμε: 1.Στα αναγνωρισμένα ελληνικά σχολεία του εξωτερικού μπορούν να αποσπώνται και εκπαιδευτικοί λειτουργοί της Μέσης Τεχνικής και Επαγγελματικής Εκπαίδευσης. 2.Οι διατάξεις του Ν.Δ. 695/1970, όπως έχουν τροποποιηθεί και ισχύουν, εφαρμόζονται και για την απόσπαση των εκπαιδευτικών λειτουργών της Μέσης Τεχνικής και Επαγγελματικής Εκπαίδευσης στα αναγνωρισμένα Ελληνικά σχολεία του εξωτερικού. 3.Οι οργανικές θέσεις των αποσπωμένων εκπαιδευτικών θεωρούνται κενές και πληρώνονται με απόσπαση, διάθεση, διορισμό ή πρόσληψη ωρομισθίου προσωπικού, σύμφωνα με τις ισχύουσες διατάξεις. 4.Οι διατάξεις της παρ. 3 του  άρθρ. 17 του Νόμ. 1232/1982 δεν εφαρμόζονται για τους εκπαιδευτικούς της τεχνικής επαγγελματικής εκπαίδευσης που αποσπώνται στα αναγνωρισμένα ελληνικά σχολεία της αλλοδαπής. (Μετά τη σελ. 568,30(α) Σελ. 568,31 Τεύχος Η32-Σελ. 67 